รายงานของสหประชาชาติพยากรณ์ว่า เศรษฐกิจและการค้าทางเอเชียจะขยายตัวต่อไปใหม่ในปีหน้า
รายงานของสหประชาชาติฉบับหนึ่งพยากรณ์ว่า เศรษฐกิจและการค้าทางเอเชียจะขยายตัวต่อไปใหม่ในปีหน้า แต่นักเศรษฐศาสตร์ของสหประชาชาติ แนะนำให้บร
รายงานของคณะกรรมการเศรษฐกิจ และสังคมสำหรับเอเชียและแปซิฟิกแห่งสหประชาชาติหรือ ยูเอ็นเอสแคป กล่าวว่า ทางเอเชียจำเป็นจะต้องหันไปเพ่งเรื่องเพิ่มการค้าระหว่างกันภายในเอเชียใหม่ในฐานะเป็นกลยุทธ์สำหรับทำให้เศรษฐกิจของเอเชียขยายตัวรายงานฉบับนั้น แนะนำให้เอเชียลดการพึ่งพาการส่งออกไปสู่ตลาดโลกอย่างมากนั้นลงในรอบห้าสิบปีที่ผ่านมา การส่งสินค้าไปจำหน่ายยังประเทศที่เศรษฐกิจเจริญ อย่างเช่นยุโรปและสหรัฐนั้นเป็นแรงขับดันให้เศรษฐกิจของประเทศทางเอเชียขยายตัวแต่นักเศรษฐศาสตร์ของสหประชาชาติกล่าวว่า ถึงเวลาที่ประเทศทางเอเชียจะต้องเพิ่มการค้าระหว่างกันและกันและเพิ่มการบริโภคภายในประเทศแล้ว มีการนำรายงานข้างต้นออกเผยแพร่ขณะที่เศรษฐกิจทางเอเชียส่อท่าทีว่าฟื้นตัวแล้ว หลังจากปริมาณการค้าลดลงอย่างฮวบฮาบในช่วงปีที่แล้วอันเป็นผลเนื่องมาจากวิกฤติการณ์การเงินโลก นักเศรษฐศาสตร์ ราวี รัตนายาเก ผู้อำนวยการของยูเอ็นเอสแคป กล่าวไว้ตอนนี้ว่า "ในปีหน้า ลู่ทางนับว่าแจ่มใสมาก สำหรับเอเชียอันที่จริงแล้ว ผลผลิตมวลรวมของชาติ และการส่งออกของประเทศส่วนมากในเอเชียส่อท่าทีว่าจะดีขึ้นเราพยากรณ์ว่า การส่งออกทั่วเอเชียจะเพิ่มขึ้น 6.3เปอร์เซ็นต์ในขณะที่การส่งออกของประเทศ อย่างเช่นจีนจะมีอัตราที่สูงยิ่งกว่านั้นเสียอีก รายงานเน้นให้เห็นอย่างชัดเจนด้วยว่า จีนมีบทบาทในเอเชียมากขึ้นเรื่อยๆโดยปริมาณการค้าระหว่างจีนและประเทศทางเอเชียเพิ่มขึ้นสองเท่าตัว ในช่วงสิบปีที่แล้วแต่รายงานเตือนด้วยว่าวิกฤติการณ์การเงินโลก ยังมิได้หมดสิ้นลงไปโดยสมบูรณ์ทั้งๆ ที่เศรษฐกิจของจีนและอินเดียขยายตัวอย่างแข็งขันก็ตามรายงานเตือนว่า ตลาดการเงินยังขึ้นๆ ลงๆ อยู่และภาวะงบประมาณขาดดุลย์และการมีเงินตราต่างประเทศสำรองจำนวนมากเกินไปยังเป็นเรื่องที่มีอยู่ต่อไปในหลายประเทศ นอกจากนี้ รายงานแสดงความห่วงใย เกี่ยวกับเรื่องพลังที่ขับดันการขยายตัวหลังจากรัฐบาลของประเทศต่างๆค่อยๆ ยุติโครงการกระตุ้นเศรษฐกิจลงเป็นขั้นๆในช่วงไม่กี่เดือนข้างหน้า รายงานระบุว่า ลู่ทางที่นักลงทุนต่างชาติจะมาลงทุนโดยตรงในเอเชียนั้นแจ่มใสโดยเฉพาะอย่างยิ่งในกรณีของประเทศไทยและเวียดนาม แต่รายงานเตือนว่าการที่การค้าซบเซาในช่วงปีที่ผ่านมาทำให้คนว่างงานเป็นจำนวนมากมายมหาศาล และเพิ่มจำนวนผู้ที่มีฐานะยากจน ส่วนนาย ราวี รัตนายาเก ผู้อำนวยการของยูเอ็นเอสแคป กล่าวว่ารัฐบาลของประเทศต่างๆ จะต้องธำรงรักษาการค้าเสรีไว้ต่อไป และลดอัตราภาษีศุลกากรลงเพื่อช่วยให้ประชาชนนับล้านๆ คนหลุดพ้นจากภาวะยากจน สหประชาชาติกล่าวว่า รัฐบาลของประเทศต่างๆ ควรมีบทบาทในด้านการทำให้มั่นใจได้ว่าการขยายตัวจะสมดุลย์กัน